ഇന്ത്യയുടെ ത്രിവര്ണ പതാക പ്രദര്ശിപ്പിച്ച് കുവൈറ്റ് ടവര് കുവൈറ്റ് സിറ്റി: ഇന്ത്യയും കുവൈറ്റും തമ്മിലുള്ള നയതന്ത്ര ബന്ധത്തിന്റെ അറുപതാം വാര്ഷികാഘോഷ ഭാഗമായി കുവൈറ്റ് ടവറില് ഇന്ത്യയുടെയും കുവൈറ്റിന്റെയും ദേശീയപതാക തെളിയിച്ചു. ചരിത്രപരമായ ബന്ധമാണ് ഇരു രാജ്യങ്ങളും തമ്മിലുള്ളതെന്നും അറുപതാം വാര്ഷികം ആഘോഷിക്കുന്ന ഈ വര്ഷം സൗഹൃദബന്ധത്തിന്റെ നാഴികക്കല്ലാണെന്നും ഇന്ത്യന് അംബാസഡര് സിബി ജോര്ജ് വ്യക്തമാക്കി. നിരന്തരമായ സന്പര്ക്കത്തിലൂടെ രാഷ്ട്രീയ കലാ സാംസ്കാരിക മേഖലയില് മികച്ച ബന്ധം പുലര്ത്തുവാന് ഇരു രാജ്യങ്ങള്ക്ക് കഴിഞ്ഞിട്ടുണ്ട്. അറുപതാം വാര്ഷികം നടക്കുന്ന വേളയില് രാജ്യത്തിന്റെ അഭിമാന സ്തംഭമായ കുവൈറ്റ് ടവറില് ഇന്ത്യയുടെ ത്രിവര്ണ പതാക അലങ്കരിക്കപ്പെട്ടത് ഏറെ അഭിമാനകരമാണെന്നും കുവൈറ്റ് ഭരണകൂടം നല്കുന്ന സ്നേഹത്തിനും പിന്തുണക്കും നന്ദി അറിയിക്കുന്നതായും അംബാസഡര് പറഞ്ഞു. സലിം കോട്ടയില്